open-index/open-wikipedia-markdown huggingface dataset:
CrunchBang Linux

**CrunchBang Linux** (forkortet #!) er en tidligere Linux-distribusjon som var basert på Debian. Den tilbød et lite ressurskrevende grafisk brukergrensesnitt i form av vindushåndtereren Openbox.

CrunchBang Linux hadde sitt eget nettsted hvor man kunne hente programvare, men det store flertall av programpakker er det samme som Debians.

Den 6. februar 2015 kunngjorde Philip Newborough at han hadde stanset utviklingen av CrunchBang Linux. Noen Linux-distribusjoner har fortsatt dets utvikling. Blant de mest kjente er BunsenLabs.

Siste versjon er versjon 11 20130506 som ble lansert 6. mai 2013.

## Referanser


## Eksterne lenker
*
Det belarusiske statsuniversitet

**Det belarusiske statsuniversitet** (belarusisk: Беларускі дзяржаўны ўніверсітэт, russisk: Белорусский государственный университет) er et universitet i  Minsk i Belarus.

Det ble grunnlagt i 1921.

## Referanser


## Eksterne lenker
*
Badminton under samveldelekene 1978

**Badminton under de britiske samveldeleker  1978**.  Badminton var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var fjerde gangen badminton var med på programmet i Samveldelekene. I lekene i 1978 ble det konkurrert i seks øvelser i badminton, single og double for både menn og kvinner samt en mixeddoubleturnering og en lagkonkurranse med både menn og kvinner. England ble beste nasjon med fire gullmedaljer foran Malaysia og India med en.

## Medaljer

## Eksterne lenker
* Commonwealth Games official website
Maly Trostenets

**Maly Trostenets** (belarusisk: Малы́ Трасьцяне́ц, russisk: Ма́лый Тростене́ц) er en liten landsby utenfor Minsk i Belarus. Her etablerte nazistene en av sine tilintetgjørelsesleirer - eller snarere et tilintetgjørelsessted idet de fleste ble drept i skogene rundt etter å ha blitt deportert hit, men uten å ha vært innom det sentrale leiranlegg.

Leiren ble anlagt sommeren 1941 for russiske krigsfanger, men ble omgjort til tilintetgjørelsesleir den 10. mai 1942, da de første jødene ankom. Leirens primære hensikt var tilintetgjørelse av den jødiske befolkning i Minsk og omegn, men også jøder fra Tyskland, Østerrike og Tsjekkoslovakia møtte døden her. Det beregnes at mellom 60&nbsp;000 og 65&nbsp;000 mennisker ble myrdet i Maly Trostenets.

Innen ofrene ble henrettet, ble de plyndret for sine få eiendeler, og var med til å grave sine egne graver. I skogsområdene Blahawsjtjyna finnes flere henrettelsesplasser og massegraver, i skogområdet Sjasjkovka var oppført et krematorium til brenning av ofrene som var blitt gasset i de såkalte *Gaswagen*, mobile gasskamre. Krematoriet arbeidet daglig.

## Litteratur
* 

## Eksterne lenker
* 
* http://www1.yadvashem.org/odot_pdf/microsoft%20word%20-%206636.pdf
Palazzo a Mare

**Palazzo a Mare** (oversatt *Sjøpalasset*; alternativt **Palatium**) er et arkeologiisk område nord på Capri. Det består av godt bevarte ruiner. Slottet skal ha tilhørt enten Keiserne Augustus, eller Tiberius. I 1903, beskrev Royal Geographical Society ruinene som:
:"Uten sammenlig de mest omfattende romerske ruinersom er funnet i strandkanten på Capri,  kjent som Palazzo a Mare, (sjøslottet), er en av de største av de tolv villaer som Tiberius bygde og derfor må de stamme fra år 27 til 37 E. Kr. Bygningene er lite synlig fra sjøen, selv om de ligger i strandkanten og forsterket med sterke murer. Den nordlige fløy ved havet  må ha vært et sjarmerede hvilested om somrene. Sett fra sjøen med halvrunde tak, med front mot klippene, et av de mest mystiske trekk ved ruinene. De er bygget  opp til en tredel av klippenes høyde, med utsyn mot Vesuv. Mange fragmenter fra veggene ligger i sjøen under og er blitt ovedekket av sand og grus, usikkert fra hvilken høyde de har falt. De gir oss ikke nok data, så pålitelige som de som er funnet i de vestlige deler av bygningen,  *in situ*.

## Referanser
Kimseyini

*
 
**Kimseyini** er en gruppe av broddveps i familien gullvepser i overfamilien Chrysidoidea. Gruppen omfatter bare én kjent art.

## Utseende
Bakkroppen har tre synlige segmenter, det bakerste av disse er ganske lite.

## Levevis

## Utbredelse
Arten er beskrevet fra Sentral-Asia (Usbekistan).

## Systematisk inndeling
Arten blir noen ganger plassert i Amiseginae.

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien gullvepser, Chrysididae 
****** Underfamilien Chrysidinae 
******* Stammen **Kimseyini** 
******** Slekten *[[Kimseya]]* Antropov, 1995

## Referanser


## Eksterne lenker
* 
* Chrysis.net – italiensk, engelskspråklig nettside om gullveps 
* Chrysididae på ''Tree of life''
Trevor

**Trevor** er et engelsk mannsnavn med walisisk opprinnelse.

## Etymologi
*Trevor* er en engelsk form av walisiske *Trefor*. Dette var opprinnelig et etternavn dannet av et stedsnavn basert på *cartref*, «hjem, by», og *mawr*, «stor», eller *môr*, «sjø».

## Utbredelse
*Trevor* var et populært navn i England fra 1940-årene til 1960-årene.

*Trevor* har vært et populært navn i USA siden 1970-årene og hadde en popularitetstopp med 0,3% i 1998.

|}

## Kjente personer med navnet
Personene i listen er ordnet kronologisk etter fødselsår.
*Trevor Gordon (1948&ndash;2013), britisk-australsk sanger
*Trevor Brooking (født 1948), engelsk fotballspiller
*Trevor Horn (født 1949), engelsk popmusiker
*Trevor Sorbie (født 1949), skotsk hårstylist
*Trevor Francis (født 1954), engelsk fotballspiller
*Trevor Berbick (1955&ndash;2006), jamaicansk-canadisk bokser
*Trevor Barnes (født 1956), britisk geograf
*Trevor Morley (født 1961), engelsk fotballspiller
*Trevor Linden (født 1970), canadisk ishockeyspiller
*Trevor Noah (født 1984), sørafrikansk komiker
*Trevor Booker (født 1987), amerikansk basketballspiller
*Trevor Marsicano (født 1989), amerikansk skøyteløper
*Trevor Jackson (født 1996), amerikansk sanger
*Trevor Marty, amerikansk folkemusiker

## Referanser


## Eksterne lenker
Mussie Zerai

**Mussie Zerai**, også kjent som **Abba Mussie Zerai**, **Moses Zerai** eller **Fader Moses** (født 1975) er en katolsk prest. Han er særig kjent for sitt arbeid for migranter som forsøker å krysse Middelhavet som følge av Den europeiske migrasjonskrisen. 

Zerai vokste opp sammen med sin bestemor og syv søsken etter at hans mor døde da han var fem år og hans far for en tid var arrestert av det hemmelige politiet og flyktet til Italia. Da han var fjorten reiste Zerai til Roma hvor han søkte asyl og fikk oppholdstillatelse. Han studerte i en misjonsorden i Piacenza og arbeidet med ordenen i Roma fra 2003. I 2010 ble han ordinert til prest. Siden 2012 har han bodd i Sveits og vært prest for immigranter fra Eritrea og Etiopia. 

I 2006 var han en av grunnleggerne av hjelpeorganisasjonen Agenzia Habeshia, som hjelper flyktninger og asylsøkere. Den italienske kystvakten har anslått at han indirekte har reddet tusenvis av liv, ved å formidle hvor de er.

## Referanser
Aslaug Sverdrup Sømme

**Aslaug Sverdrup Sømme** (1891–1955) var en norsk zoolog og arvelighetsforsker.

Hun studerte fire år i London hos William Bateson og disputerte for doktorgraden i 1931 med Kristine Bonnevie som opponent. Sømme var en av de første kvinner i vitenskapelig stilling ved universitetet da hun ble amanuensis i 1919. Sømme var Bonnevie første student.

## Familie
Sømme var datter av Jakob Sverdrup. Hun var gift med Iacob Dybwad Sømme som hun hadde sønnen Lauritz Sverdrup Sømme med.

## Referanser
Elin Weggesrud

**Elin Gran Weggesrud** (født 1975) er en norsk lokalpolitiker som representerer Arbeiderpartiet. Hun var ordfører i Sande kommune i Vestfold fra 2015 og ut 2019, hvor hun overtok som ordfører etter Karl Einar Haslestad. Weggesrud har også vært gruppeleder i Sande kommunestyre for Arbeiderpartiet. Etter sammenslåingen av Holmestrand kommune og Sande kommune ved årsskiftet til 2020, ble hun ordfører i den sammenslåtte kommunen. Ved kommunevalget i 2023 så overtok den tidligere Høyre-ordføreren Alf Johan Svele av Holmestrand stafettpinnen på ny som ordfører.

Før hun ble ordfører hadde Weggesrud stilling som fagansvarlig hos Fretex Øst-Norge AS i Drammen.

## Referanser


## Eksterne lenker
* 
* Ordførerens side  på Sande kommunes nettsider
Klovn Forever

***Klovn Forever*** er en dansk filmkomedie fra 2015 regissert av Mikkel Nørgaard. Hovedrollene spilles av Casper Christensen og Frank Hvam (de har også skrevet manus). 

Den er en etterfølger til *[[Klovn – The Movie]]* fra 2010.

## Handling
Frank og Caspers gode vennskap blir satt på en alvorlig prøve når Casper bestemmer seg for å forlate både Danmark og Frank, for å heller satse på en karriere på egen hånd i Los Angeles.

Fast bestemt på å vinne sin beste venn tilbake ønsker Frank snart å følge etter Casper til USA, og han opplever en begivenhetsrik reise full av eventyr.

## Rollebesetning
* Frank Hvam som Frank
* Casper Christensen som Casper
* Mia Lyhne som Mia
* Simone Colling som Cille
* Iben Hjejle som Iben
* Nikolaj Coster-Waldau som Nikolaj
* Ulrich Møller-Jørgensen som Ulrich
* Lars Hjortshøj som Lars
* Tina Bilsbo som Tina
* Johannes Riis som Johannes
* Ib Michael som Ib
* Elsebeth Steentoft som Pykker
* Niels Weyde som Ole
* Isla Lang Fisher
* Adam Levine

## Referanser


## Eksterne lenker
*
Allocoeliini

*
 
**Allocoeliini** er en gruppe av broddveps i familien gullvepser i overfamilien Chrysidoidea.

## Utseende
Disse gullvepsene mangler metalliske farger, men er gulaktige til svarte. På bakkroppen vises bare to ryggplater (*terga*) og tre bukplater (*sterna*).

## Levevis

## Utbredelse
Gruppen finnes bare i det sørlige Afrika (Sør-Afrika, Namibia og Zimbabwe).

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe broddvepser (Aculeata) 
**** Overfamilien Chrysidoidea
***** Familien gullvepser, Chrysididae 
****** Underfamilien Chrysidinae 
******* Stammen **Allocoeliini** 
******** Slekten *[[Allocoelia]]* Mocsáry, 1889
********* *[[Allocoelia bidens]]* Edney, 1947 
********* *[[Allocoelia capensis]]* (Smith, 1874) 
********* *[[Allocoelia edneyi]]* Kimsey, 1986 
********* *[[Allocoelia glabra]]* Edney, 1947 
********* *[[Allocoelia kuhlmanni]]* Niehuis, 2000  
********* *[[Allocoelia latinota]]* Edney, 1947 
********* *[[Allocoelia minor]]* Mocsáry, 1908 
********* *[[Allocoelia mocsaryi]]* (Brauns, 1903) 
********* *[[Allocoelia quinquedens]]* Edney, 1947 
********* *[[Allocoelia trautmanni]]* Brauns, 1928 (=*nigra* Edney, 1947)

## Referanser


## Eksterne lenker
* 
* Chrysis.net – italiensk, engelskspråklig nettside om gullveps 
* Chrysididae på ''Tree of life''
* van Noort, Simon (uten dato) WaspWeb - Allocoeliine wasps of Africa and Madagascar https://web.archive.org/web/20101213114043/http://www.waspweb.org/Chrysidoidea/Chrysididae/Chrysidinae/Allocoeliini/index.htm
Rosemary

**Rosemary** er et kvinnenavn.

## Etymologi
*Rosemary* er dannet av det engelske ordet for rosmarin, *rosemary*. Planten har fått navn fra latinske *ros marinus*, «havdugg».

*Rosemary* kan også være en engelsk form av *Rosemarie*, som er et nylaget navn dannet ved en sammensetting av *ros*, «rosa», og *Marie*, en form av *[[Maria]]*.

## Utbredelse
*Rosemary* ble tatt i bruk som fornavn på 1800-tallet og var et populært navn i England fra 1930-årene til 1950-årene.
	

|}

## Kjente personer med navnet
Personene i listen er ordnet kronologisk etter fødselsår.
*Rosemary Sutcliff (1920&ndash;1992), engelsk barne- og ungdomsbokforfatter
*Rosemary Clooney (1928&ndash;2002), amerikansk sanger og skuespiller
*Rosemary Wells (født 1943), amerikansk barnebokforfatter

## Referanser


## Eksterne lenker
Den tunisiske kvartetten for nasjonal dialog

**Den tunisiske kvartetten for nasjonal dialog** (arabisk: ‏رباعية الحوار الوطنى التونسى ‎) er en gruppe bestående av fire organisasjoner som var sentrale i forsøket på å bygge et pluralistisk demokrati i Tunisia etter den tunisiske revolusjonen i 2011. Gruppen mottok Nobels fredspris i 2015.

Kvartetten består av følgende organisasjoner:

* Fagbevegelsen UGTT (*Union Générale Tunisienne du Travail*)
* Arbeidsgiverorganisasjonen UTICA (*Union Tunisienne de l’Industrie, du Commerce et de l’Artisanat*)
* Menneskerettsorganisasjonen LTDH (*La Ligue Tunisienne pour la Défense des Droits de l’Homme*)
* Advokatforeningen *[[Ordre National des Avocats de Tunisie]]*, på norsk «den nasjonale orden for Tunisias advokater». Alle landets advokater er medlem av foreningen, og den tilhører ikke noe politisk parti..

## Referanser
Kristian Mjelde Bjelland

**Kristian Tørres Mjelde Bjelland ** (født 3. juli 1991) er en norsk volleyballspiller som spiller i eliteserien for TIF Viking Volleyball.  I 2018/19 ble Bjelland toppscorer i Mizunoligaen, med hele 256 poeng.Bjelland har spilt for klubblag siden 2008. Bjelland spilte for Nyborg fra 2008 til sammenslåingen med Viking i 2016. Han har vunnet sju seriegull med Nyborg, i 2009, 2010, 2011, 2012, 2014, 2015 og. Han har også vunnet fem cupgull med klubben, i 2010, 2012, 2013, 2015 og. Med Viking har han vunnet to seriegull i 2018 og 2023. Han har også vunnet to cupgull med Viking i 2018 og 2023. I 2018 vant han også nordisk mesterskap med Viking I sesongen 2015/16 kombinerte han også spillerrollen med hovedtreneransvaret for Nyborg sitt eliteserielag på damesiden(Nåværende Viking Elite damer). I sesongen 2014/15 tok Bjelland 159 poeng i eliteserien, nest flest av samtlige spillere i serien. Også i sesongen 2017/18 og 2021/22 tok Bjelland nest flest poeng i serien, da henholdsvis 184 og 251. Bjelland var med på årets lag i serien både i 2018/19 og 2019/20. 

## Karrierestatistikk

Bjelland har også hatt en lang karriere i Nyborg og Viking før volleyballforbundets nye system for offisielle poengstatistikker ble lansert i 2017.

### Klubb

## Referanser


## Eksterne lenker
* 
* Toppscorerliste eliteserien 2014/15
* Biografi på volleyballforbundets nettsider (2014)
Tunisias regjeringssjef

**Tunisias regjeringssjef** er en liste over regjeringssjefer i Tunisia siden opprettelsen av vervet i 1800.

## Liste

## Se også
*Liste over Tunisias presidenter

## Referanser og fotnoter


## Eksterne lenker
* World Statesmen - Tunisia
EM i judo 2015

**EM i judo 2015** var det 26. europamesterskapet i judo, og fant sted i Baku i Aserbajdsjan i juni 2015. Det ble konkurrert i 16 øvelser. Mesterskapet skulle egentlig avholdes i Glasgow i april 2015, men ble senere flyttet til Baku og ble avholdt samtidig som Europalekene 2015.

## Medaljevinnere
### Menn

### Kvinner

## Referanser


## Eksterne lenker
*
EM i vektløfting 2015

**[[Europamesterskapet i vektløfting]] 2015** ble arrangert i Tbilisi i Georgia fra 10. til 18. april 2015, hvor det ble konkurrert i 15 øvelser.

## Medaljevinnere
### Menn

### Kvinner

## Eksterne lenker
* 
* Resultater
Munkehagen (festival)

**Munkehagen** er en gratis kunst- og kulturfestival som arrangeres årlig i Stavanger.

Munkehagen har blitt arrangert hver år siden 2010, og er en festival som presenterer kunst, konserter, vegetarisk mat, Yoga, Litteratur, Musikk & alternativ kultur.

Festivalen arrangeres av flere Stavanger-baserte kulturaktører, deriblant musiker Sturle Dagsland, og ble i 2016 avholdt 6. august 2016. Publikumsantallet er på ca 2000.

## Referanser
Taylor & Francis

**Taylor & Francis Group** er en britisk forlagsgruppe som omfatter flere akademiske forlag, og som utgir akademisk litteratur innen humaniora,  samfunnsvitenskap, rettsvitenskap, medisin og andre fagområder. Taylor & Francis omfatter bl.a. imprintnavnene Routledge og Ashgate. Taylor & Francis ble etablert av William Francis og Richard Taylor i 1852. Taylor & Francis Group er en del av morselskapet Informa plc.

Taylor & Francis utgir mer enn  vitenskapelige tidsskrifter og rundt  vitenskapelige bøker hvert år.

## Referanser


## Eksterne lenker
*
EM i turn 2015

**EM i judo 2015** var det 6. europamesterskapet i turn, og fant sted i Montpellier i Frankrike fra 15. til 19. april 2015. Det ble konkurrert i 12 øvelser.

## Medaljevinnere

## Eksterne lenker
*
Bryting under samveldelekene 1978

**Bryting under samveldelekene 1978**. Bryting var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var ellevte gangen som bryting var med på programmet i Samveldelekene. I lekene i 1978 ble det konkurrert i ti vektklasser i bryting, kun for menn. Canada ble beste nasjon med seks gullmedaljer foran India med tre.
## Medaljer

## Eksterne lenker
* Commonwealth Games
Ted Tally

**Ted Tally** (født 9. april 1952) er en amerikansk teater- og manusforfatter. Han studerte på Yale University, og har vunnet en rekke priser for arbeidet sitt. Han skrev manuset til *[[Nattsvermeren (film)|Nattsvermeren]]* (1991) basert på boken til Thomas Harris fra 1988, om en FBI-lærling som blir sendt til en kannibal for å få råd i jakten på en seriemorder. For arbeidet på filmen vant han Oscar for beste filmatisering, en Edgar-pris, samt en rekke andre priser. Han skrev ikke manuset til oppfølgeren *[[Hannibal (film)|Hannibal]]* (2001) fordi han mente det var en dårlig bok, men valgte å skrive manuset til den neste filmen i rekken, *[[Den røde drage (film)|Den røde drage]]* (2007). Tally har ellers medvirket i filmene *[[Mission to Mars]]* (2000), *[[Madagaskar (film)|Madagaskar]]* (2005) og *[[Shrek 2]]* (2004).

## Referanser


## Eksterne lenker
*
Margarethe Krupp

**Margarethe Krupp** (egentlig Margarethe Freiin von Ende, 1854–1931) var gift med industriherren Friedrich Alfred Krupp, medlem av konsernledelsen av Kruppkonsernet som formynder for datteren og enearvingen Bertha, og dannet stiftelsen Margarethe Krupp Stiftung for boligutvikling og sto bak utviklingen av bydelen Margarethenhöhe i Essen.

## Liv og virke
### Bakgrunn
Margarethe von Ende var datter av den prøyssiske overpresidenten i Provinsen Hessen-Nassau, friherre August von Ende, og grevinne Eleonore von Königsdorff. Hennes bror Siegfried von Ende var prøssisk generalløytnant, blant på vestfronten under første verdenskrig.

I to år gikk Margarethe på en *[[Höhere Töchterschule]]* (*høyere datterskole*). Etter å ha gått på lærerinneseminar virket hun som guvernante i England og i Anhalts hoff i Dessau.

### Kruppkonsernet
Hun giftet seg i 1882 med Friedrich Alfred Krupp, og de fikk to døtre Bertha (f. 1886) og Barbara (f. 1887), gift med friherre Tilo von Wilmowsky i 1907.

Da ektemannen, Friedrich Alfred Krupp, døde brått i 1902 var den eldste datteren Bertha satt inn som enearving til konsernet, men hun var på dette tidspunktet ikke myndig, kun 16 år. Man valgte å løse dette ved å gjøre om konsernet til et aksjeselskap med henne som eneeier. Ledelsen av selskapet gikk videre med den eksisterende ledelsen og Margarethe Krupp ble formynder. Dette varte fram til Bartha i 1907 giftet seg med den tyske diplomaten Gustav von Bohlen und Halbach. Han tok da også navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov.

Hun var i det følgende medlem i selskapsstyret og skapte en stiftelse, og var også en av drivkreftene bak anleggelsen av Margarethenhöhe, oppkalt etter henne selv. Denne er blitt en bydel i Essen. Allerede da den ble bygd i årene 1909 til 1920 gjaldt den som et godt eksempel på en formålstjenlig og menneskelig bygningsstil. Ingen fasade er lik noen annen og bydelen har store grøntareal.

## Referanser


## Eksterne lenker
* Margarethe Krupp-stiftelsen
* Biografi på ThyssenKrupps nettsider
EM i padling 2015

**EM i padling 2015** var det 27. europamesterskapet i padling, og fant sted i Račice i Tsjekkia fra 1. til 3. mai 2015.

## Medaljevinnere
### Menn

### Kvinner

## Eksterne lenker
* 
* Resultater
Gymnastikk under Samveldelekene 1978

**Gymnastikk under Samveldelekene 1978**. Gymnastikk var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var første gangen gymnastikk var med på programmet i Samveldelekene. Det ble kun konkurrert i turn, med én individuell- og én lagkonkurranse for begge kjønn. Canada ble beste nasjon, de vant alle fire gullmedaljene.

## Medaljer

## Eksterne lenker
* Commonwealth Games
Jakob Busk Jensen

**Jakob Busk Jensen** (født 1993) er en dansk fotballspiller som spiller for SønderjyskE.

## Karriere som klubbspiller
Jensen startet karrieren i , hvor han gikk gradene til han i forkant av 2012/2013-sesongen ble hentet til førstelaget. Jensen spilte sin første kamp i Superligaen  16. mai 2013, da laget møtte Randers FC. Jensen var høsten 2014 på utlån til . Fra 2015-sesongen har han vært på utlån i .

## Karriere som landslagsspiller
Jensen har spilt mer enn 30 landskamper for aldersbestemte lag for Danmark.

## Meritter
### Som klubbspiller
#### FC København
* Superligaen: 2012/2013

## Referanser


## Eksterne lenker
* 
* «Jakob Busk Jensen», profil på Sandefjord Fotballs hjemmeside
Stuart Rudin

**Stuart Rudin** (født 1941 i Vancouver, Washington, USA) er en amerikansk skuespiller, som har spilt i ca. tretti filmer og TV-serier i løpet av karrièren sin. Han er spesielt kjent for rollen som Miggs i filmatiseringen av Thomas Harris' *[[Nattsvermeren]]*.

## Filmografi (utvalg)
* 2010 – *[[Stake Land]]* – Pops The Barber
* 2006 – *[[The Sopranos]]*
* 2001 – *[[Sex og singelliv]]* (i episoden «Coulda, Woulda, Shoulda»)
* 1994 – *[[Léon]]* – taxisjåfør
* 1991 – *[[Nattsvermeren (film)|Nattsvermeren]]* – Miggs

## Referanser


## Eksterne lenker
*
Samveldelekene 1982

**Samveldelekene 1982**. Lekene, Commonwealth Games i 1982 var de tolvte samveldelekene. De fire første lekene (1930-1954) het de britiske imperielekene (British Empire Games) de neste fire (1958–1970) het British Empire and Commonwealth Games og lekene i 1974 og 78 het British Commonwealth Games.

Lekene i 1982 ble arrangert i Brisbane i Queensland i Australia i perioden 30. september til 9. oktober 1982. Det var 1543 utøvere fra 46 nasjoner som deltok i tolv sporter. Lekene ble åpnet av Prins Phillip og avsluttet av Elizabeth II. Australia ble beste nasjon med 39 gullmedaljer foran England med 38.

## Medaljer

## Deltakende nasjoner

Det var 46 nasjoner/land/lag som deltok i lekene i 1982

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 

## Idretter

* Badminton
* Boksing
* Bowls
* Bryting
* Bueskyting
* Friidrett
* Skyting
* Stuping
* Svømming
* Sykling
* Vektløfting

## Eksterne lenker
* Commonwealth Games
Bowls under samveldelekene 1982

**Bowls under de britiske samveldeleker  1982**. Bowls var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var ellevte gangen bowls var med på programmet i Samveldelekene. I lekene i 1982  ble det konkurrert i fire øvelser i bowls, single, par og firer for menn og triple for kvinner. Det var første gangen damer deltok i bowls i samveldelekene. Skottland ble beste nasjon med to gullmedaljer foran Austraia og Zimbabwe med en hver.
## Medaljer

## Eksterne lenker
* Commonwealth Games
Wild Horses

**«Wild Horses»** er en sang av The Rolling Stones fra deres album *[[Sticky Fingers]]* fra 1971, skrevet av Mick Jagger og Keith Richards. *[[Rolling Stone]]* rangerte sangen som nr. 334 på dets liste over de 500 beste sangene gjennomtidene i 2004.

The Flying Burrito Brothers fikk tillatelse av Richards til å spille inn sangen året før Rolling Stones selv gjorde det. 

Rolling Stones innspilling ble gitt ut på single i USA i juni 1971, der den nådde en 28.-plass på singellista. Selv om sangen blir mye spilt på konserter, har den ikke kommet ut på noe konsertalbum, men en nyinnspilling ble gitt ut på albumet *[[Stripped (Rolling Stones-album)|Stripped]]* i 1995.

Sangen er også framført av mange andre artister, som nevnte The Flying Burrito Brothers, Susan Boyle, Grace Potter and the Nocturnals, The Black Crowes, Deborah Harry, The Avett Brothers, Garbage, Elvis Costello med Lucinda Williams, Neil Young, Gary Stewart, Old and in the Way, Leon Russell, Guns N' Roses, Johnny Goudie, Gregory Isaacs, Bush, Labelle, Robin Williamson, Jewel, Dave Matthews, Indigo Girls, Charlotte Martin, Kelly Clarkson, Chantal Kreviazuk, Molly Hatchet, Alicia Keys med Adam Levine, Tre Lux, Flowing Tears, Iron & Wine, Stone Sour, Honeytribe, Sheryl Crow, Deacon Blue, Elisa, Melanie Safka, John Barrowman, The Sundays, BlackHawk, The Lovemongers med Chris Cornell, Corey Taylor, Richard Marx med Jessica Andrews, Robert Francis  og Solveig Slettahjell (på albumet *[[Antologie]]* fra 2011).

## Personell
* Mick Jagger – sang, kor
* Keith Richards – elektrisk gitar, kor
* Mick Taylor - akustisk gitar
* Charlie Watts – trommer
* Bill Wyman - bassgitar

## Referanser


## Eksterne lenker
*
Dilara Alijeva

**Dilara Alijeva** (aserbajdsjansk: Dilarə Əliyeva, født 14. desember 1929 i Tbilisi i Georgiske SSR i Sovjetunionen, død 19. april 1991 i Qakh i Aserbajdsjanske SSR i Sovjetunionen) var en aserbajdsjansk feminist, forfatter, historiker og politiker.

Dilara Alijeva grunnla Aserbajdsjan Foreningens beskyttelse av kvinners rettigheter. Hun døde den 19. april 1991 i en bilulykke og ble begravet i Baku. En gate i Baku og foreningen hun grunnla ble oppkalt etter henne.

## Referanser
Paul Morley

**Paul Morley** (født 26. mars 1957) er en engelsk musikkjournalist. Han skrev for New Musical Express fra 1977 til 1983 og har siden vært medskribent på en rekke publikasjoner og platecovre. Han var en av grunnleggerne av den elektroniske musikkgruppen The Art of Noise. I 2015 var han medforfatter på *I'll never write my memoirs*, om sangerinnen Grace Jones. 

## Referanser


## Eksterne lenker
* 
* 
* 
*  Paul Morley intervjuer Trevor Horn omkring ZTT Records
Badminton under samveldelekene 1982

**Badminton under de britiske samveldeleker  1982**. Badminton var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var femte gangen badminton var med på programmet i Samveldelekene. I lekene i 1982 ble det konkurrert i seks øvelser i badminton, single og double for både menn og kvinner samt en mixeddoubleturnering og en lagkonkurranse med både menn og kvinner. England ble beste nasjon med fire gullmedaljer foran Malaysia og India med en.
## Medaljer

## Eksterne lenker
* Commonwealth Games
Primitiv (sang)

«**Primitiv**» er en sang skrevet av Michael Krohn for Kjøtt, bandet han på det tidspunktet han var trommeslager i.
Sangen ble utgitt på Kjøtts første album *[[Kjøtt (album)|Kjøtt]]*. Sangen har  senere blitt covret av bandet Oslo Ess.

## Eksterne lenker
* Bislett Stadion/Primitiv (7")  Big Dipper
* Kjøtt Discogs
Kars oblast

**Kars oblast** (russisk: Карсская область) var en oblast i det russiske generalguvernementet Kaukasus, 1878-1921.

Det lå ved grensen til Det osmanske rike. Det hadde et areal på 19&nbsp;197 km² og 290&nbsp;654 innbyggere (1897), blant annet armenere, tyrkere,
kurdere, tatarer, grekere og russere. Kars var fullt av fjell. I nord var de meskiske fjell, som knyttet sammen Kaukasus og Armenias høyland. Der var fjelltopper på nær 3&nbsp;000 m., og i sør når Ala-dag 3&nbsp;130 m. De viktigste elvene var Tjeroch (til Svartehavet), Kura og Aras (Araxes) til Kaspihavet.

Dyreholdet var av største betydning, og antallet kveg og får var stort. Alle kornslag og noe vin ble dyrket. Kars tilhørte osmanene til det ble avstått ved San Stefano-traktaten i 1878 til Russland. I 1921 gikk området tilbake til Tyrkia.
Stuping under samveldelekene 1982

**Stuping under de britiske samveldeleker  1982**. Stuping var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var tolvte gangen som stuping var med på programmet i Samveldelekene. I lekene i 1982 ble det konkurrert i fire øvelser, 3 meter sviktstup og 10 meter tårnstup for både kvinner og menn. Australia ble beste nasjon med to gullmedaljer foran England som også vant to gull.

## Medaljer

## Eksterne lenker
* Commonwealth Games official website
Niklot

**Niklot** eller **Nyklot** (1090–1160) var en hedensk høvding eller fyrste av de slaviske obodriterne, samt Fyrstehuset Mecklenburgs stamfar. Fra 1130 eller 1131 fram til sin død var han høvding over obodriterforbundet, kessinerne og zirzipanerne. Samtidig var han herre av (tysk: *Herr zu*) Schwerin, Quetzin og Malchow. I nesten 30 år motstod han angrep fra saksiske prinser, særlig Henrik Løve, i Det vendiske korstog. Han var òg motstander av konverteringen av de hedenske polabiske slavere til kristendom.

Niklots fødested er ukjent. Etter den kristne obodriterfyrsten Henriks bortgang ga Niklot avkall på kristendom, i støtte til den tradisjonelle slaviske hedenske tro.

Niklot begynte sin åpne motstand da Lothar III tildelte obodriterriket til sin danske vasall Knut Lavard. Sammen med Pribislav, sønn av Henrik av Alt-Lübeck, sloss Niklot mot Lothar og Knut. Etter mordet på Knut i 1131 delte Niklot og Pribislav obodriterriket, og Niklot fikk de østre landområdene. For å svekke Pribislav i påfølgende år allierte Niklot seg med saksiske herrer, først og fremst grev Adolf II av Holstein, noe som gav slaviske pirater løyve til å angripe danskene.

Fyrstens saksiske allierte vendte imidlertid seg imot ham i Det vendiske korstog i 1147. Selv om Niklot maktet å stå imot beleiringen av hans festning ved Dobin, ble han tvunget til å betale tributter til de kristne korsfarerne. Han hadde etter dette et fredelig forhold til Adolf av Holstein, hertug Henrik Løve av Sachsen, og Henrik av Ratzeburg.

Innen 1158 hadde kong Valdemar den store av Danmark begynt å betale Henrik Løve for hjelp, noe som fikk Niklot til å søke hevn. Den danske kongen og den saksiske hertugen allierte seg i 1160. Mens danskene herjet kysten og distraherte ranierne, drepte sakserne Niklot ved hans festning Burg Werle; obodriterriket ble delt mellom de kristne. Niklots død endte det slaviske herredømmet over Mecklenburg fram til elven Peene. Hans sønn Pribislav gjenvant Niklots arverett som fyrste av Mecklenburg i 1167, da som en saksisk vasall.

## Referanser


## Litteratur
* 
* 

## Eksterne lenker
*
Molokanere

**Molokanere** (russisk: *Молока́не*, armensk: *Մոլոկաններ*, aserbajdsjansk: *Molokanlar*, tyrkisk: *Malakanlar*; = *melkedrikkere*) var tilnavnet på tilhengere av en religiøs øliten gruppe beslektet med dukobortserne innen  den russisk-ortodokse kirke, ettersom de, mot kirkens forskrifter, også i fastetiden drikker melk. Sektens tilkomst (på 1700-tallet) angis å være foranlediget av kjennskapet til lutherske skrifter. 

Molokanene har ingen sakramenter og fører et stille liv.

## Litteratur
* Aram Haytian: *The Molokans in Armenia.* i: *Iran & the Caucasus,* Vol. 11, No. 1, 2007, s. 33–44
Monika Kørra

**Monika Kørra** (født 5. september 1989) er en norsk forfatter og friidrettsutøver fra Løten. Hun løper 3000 meter hinder og representerer FK Ren-Eng. Hun vant bronse i øvelsen i NM i friidrett 2008. 

Kørra fikk idrettsstipend ved Southern Methodist University i Dallas, Texas. Under sitt opphold i Dallas, 5. desember 2009, ble Kørra kidnappet, overfalt og voldtatt av tre personer. Hun valgte i ettertid å stå frem med sin historie og gav i 2015 ut en bok på engelsk, «Kill the Silence», hvor hendelsene ble skildret og startete 2012 *Monika Kørra Foundation*. Hun har vært i media både i Texas og i Norge, blant annet gjest på Skavlan, 9. oktober 2015.

Kørra ble i 2009 tildelt SMU Athletics' Perseverance Award 2009 for sin standhaftighet. I 2012 fikk hun *Wilma Rudolph Student Athlete Achievement Award*.

I 2021 ble hun trener for juniorlandslaget i langrenn.

## Referanser


## Eksterne lenker
* Monika Kørras hjemmeside 
* Monika Kørra Foundation
Haakon Sæthre

**Haakon Sæthre** (født 20. oktober 1891 i Fana, død 9. februar 1945 i Oslo) var en norsk lege innenfor nevropsykiatri. Han ble henrettet som represalie for likvideringen av politisjef Karl Marthinsen 8. februar 1945.

Sæthre deltok i motstandsbevegelsen under andre verdenskrig og hjalp både politiske fanger og jøder på flukt. Den tyske offiseren Hans Latza var hoveddommer i standretten som dømte Sæthre til døden. Latza ble under det norske rettsoppgjøret etter krigen først domfelt for drap, deretter frifunnet i ny runde i lagmannsretten.

I 2013 ble Haakon Sæthre posthumt tildelt hedersbetegnelsen Rettskaffen blant nasjonene, for sin innsats for å redde norske jøder under andre verdenskrig. 

## Referanser
Richard Drax

**Richard Drax** (født 29. januar 1958) er en britisk parlamentsmedlem i det konservative partiet. 

I parlamentet har Drax representert valgkretsen Sør-Dorset siden 2010.

## Se også
* Det konservative parti (Storbritannia) 
* Weymouth (Dorset)

## Referanser
 

## Eksterne lenker
* 
* www.burkespeerage.com
Skyting under Samveldelekene 1986

**Skyting under de britiske samveldeleker  1986**. Skyting var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det var fjerde gangen som skyting var med på programmet i Samveldelekene. I lekene i 1986 ble det konkurrert i tjue skyteøvelser. England ble beste nasjon med åtte gullmedaljer foran Canada med fem.

## Medaljer

## Eksterne lenker
* Commonwealth Games
Cheikhou Dieng

**Cheikhou Dieng** (født 1993) er en senegalesisk fotballspiller som spiller.

## Meritter
### Som klubbspiller
#### Sandefjord
* OBOS-ligaen: 2014

## Referanser


## Eksterne lenker
* 
* «Cheikhou Dieng», profil på Sandefjord Fotballs hjemmeside
* «Cheikhou Dieng» , profil på altomfotball.no
Badminton under samveldelekene 1986

**Badminton under de britiske samveldeleker  1986**. Badminton var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det ble det konkurrert i seks øvelser i badminton, single og double for både menn og kvinner samt en mixeddoubleturnering og en lagkonkurranse med både menn og kvinner. England ble beste nasjon med fire gullmedaljer foran Australia og Skottland med en.

## Medaljer

## Eksterne lenker
* Commonwealth Games
William Kurtović

**William Albin Kurtović** (født 1996) er en svensk fotballspiller som spiller for .

Kurtović er født i Sverige og har flere ganger blitt tatt ut til landslagssamlinger for aldersbestemte lag. Han fikk sin debut for Sverige U20 12.oktober 2015.

Tidlig i høstsesongen 2015 signerte han også en ny avtale med Sandefjord Fotball som gjør han til SF-spiller ut 2018-sesongen. Midtbanespilleren spilte i både Sandefjord Ballklubb og Store Bergan Idrettslag før han gikk til SFs juniorlag.

Kurtović spilte 13 kamper i Tippeligaen 2015.

Den 3. januar 2019 skrev han under en ny toårskontrakt med Sandefjord.

Han er sønn av håndballtreneren Marinko Kurtović og broren til håndballspilleren Amanda Kurtović.

## Meritter
### Som klubbspiller
#### Sandefjord
* OBOS-ligaen: 2014

## Referanser


## Eksterne lenker
* 
* 
* «William Albin Kurtovic», profil på Sandefjord Fotballs hjemmeside
* «William Albin Kurtovic» , profil på altomfotball.no
* Talentet: William Kurtovic - Sandefjord vgtv.no
André Sødlund

**André Sødlund** (født 22. desember 1996) er en norsk tidligere fotballspiller.

Sødlund har også spilt landslagsfotball på aldersbestemte lag for Norge.

## Meritter
### Som klubbspiller
#### Sandefjord
* OBOS-ligaen: 2014

## Referanser


## Eksterne lenker
* 
* «Andre Sødlund» , profil på altomfotball.no
Samveldelekene 1986

**Samveldelekene 1986**. Lekene, Commonwealth Games i 1986 var de trettende samveldelekene. De fire første lekene (1930-1954) het de britiske imperielekene (British Empire Games) de neste fire (1958-1970) het British Empire and Commonwealth Games og lekene i 1974 og 78 het British Commonwealth Games.

Lekene i 1986 ble arrangert i Edinburgh i Skottland i perioden 24. juli til 2. august 1986. Det var 1660 utøvere fra 27 nasjoner som deltok i tolv sporter. Det var andre gangen som leken ble arrangert i Edinburgh. Lekene ble åpnet av Elizabeth II. England ble beste nasjon med 52 gullmedaljer foran Canada med 51. 33 nasjoner boikottet lekene.

## Medaljer

## Deltakende nasjoner

Det var 27 nasjoner/land/lag som deltok i lekene i 1986

* 
* *
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
### Boikott

32 medlemmer av samveldet valgte å boikotte lekene på grunn av at den britiske regjeringen ønsket å opprettholde de idrettslige forbindelsene med Sør-Afrikas apartheid-regime. Bahamas ble den 33. nasjonen som sluttet seg til boikotten, da de valgte å trekke sitt lag etter én dag med konkurranser.
;Nasjoner som boikottet Samveldelekene 1986

*
*
*
*
**
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
*

## Idretter

* Badminton
* Boksing
* Bowls
* Bryting
* Friidrett
* Skyting
* Roing
* Stuping
* Svømming
* Sykling 
* Synkronsvømming 
* Vektløfting

## Referanser


## Eksterne lenker
* Commonwealth Games
Baksidevær

**Baksidevær** er været bak en kaldfront, dvs. på baksiden av et lavtrykk av typen ekstratropisk syklon. Det er som regel kjølig eller kaldt, med byger, men med mørkeblå (polarblå) himmel og svært god sikt utenom nedbøren. Av og til forekommer en kortvarig oppklarning etter frontpassasjen og før bygene på baksiden setter inn. Værtypen er svært vanlig i Norge til alle årstider, men kan arte seg svært forskjellig i ulike landsdeler.

## Store variasjoner
Baksideværet – vindstyrke og -retning, nedbørmengder osv. – varierer mye – avhengig av temperaturen før og etter frontpassasjen, hvor lavtrykket passerer, retningen og styrken. Den sterkeste vinden forekommer gjerne med de mest intense lavtrykkene i vinterhalvåret. Over land varierer baksideværet også med topografi, lokal soloppvarming eller nattlig nedkjøling osv. Det gir gjerne mer vind og større temperaturfall i fjellet enn i lavlandet. Hvis kaldluften f.eks. kommer fra nordvest (vanlig i Norge), vil hevingen av luftmassene over fjellene på Vestlandet og Nordvestlandet forsterke bygetendensen her, slik at mange steder får kraftig og nærmest sammenhengende nedbør. I lavlandet østafjells gir baksidevær fra nordvest derimot ofte opphold og lange perioder med pent vær. I sommerhalvåret kan soloppvarmingen likevel gi noen byger, men ofte som lokale ettermiddagsbyger.

Kommer kaldluften fra nordøst, vil Østlandet få bygevær, av og til nærmest sammenhengende nedbør – og Vestlandet få eller ingen byger. Temperaturen har mye å si for kraften i bygene og nedbørmengdene: Om sommeren kan bygene av og til gi veritable skybrudd, mens de om vinteren gjerne er betydelig svakere. Under visse forhold dannes polare lavtrykk i baksideværet. De fødes over forholdsvis varmt hav (men ofte nær land), mest om vinteren. I norske farvann dannes de særlig mellom Lofoten, Nordkapp og Bjørnøya. Aprilværet er ofte (men ikke alltid) en form for baksidevær.

## Etymologi
Ordet *baksidevær* er et lån fra tysk (*Rückseitenwetter*), hvor også former som *rückseitige Kaltluft* (baksidekaldluft), *Rückseitengewitter* (baksidetordenvær) og *Rückseitenschauer* (bakisdebyge) forekommer; en sjelden gang også *Rückseitensturm* (baksidestorm). Baksideværet på nordsiden av Alpene kan ha gitt både fenomenet og ordet en negativ klang. Langvarig, kraftig nedbør er typisk når kjølig og ustabil kaldluft bak lavtrykket kommer strømmende fra nord eller nordvest. Dette bidrar til at mens München har en midlere årsnedbør på «bare» 950–1000&nbsp;mm, har Garmisch-Partenkirchen 1364&nbsp;mm, og Balderschwang helt i sør 2450&nbsp;mm. På engelsk brukes det tilsvarende *backside weather* sjelden, og kanskje bare i tekster oversatt fra tysk.
I Norge ser det ut til at betegnelsen særlig er i bruk blant paraglidere, hvor baksideværet på Østlandet har ry som godt vær.

## Referanser
Giacomo Manzù

**Giacomo Manzù**, pseudonym gir **Giacomo Manzoni** (født 22. desember 1908, død 17. januar 1991), var en italiensk billedhugger.

## Biografi

### Arbeider i Italia
Manzù ble født i Bergamo, sønn av en skomaker. Med unntak av noen få kveldskurs i kunst var han selvlært (Autodidakt), selv om han senere ble professor. Han begynte med treskulpturer mens han gjorde militærtjeneste i Veneto i 1928; senere, etter et kort opphold i Paris, flyttet han til Milano hvor arkitekten Giovanni Muzio gav ham et oppdrag med å utsmykke kapellet i den katolske kirken, Università Cattolica del Sacro Cuore (1931–1932). I 1933 stilte han ut flere byster ved en trienal i Milano og etter det oppnådde han nasjonal nasjonal popularitet. Året etter hadde han en privat utstilling i Roma sammen med maleren Aligi Sassu, som han delte studio med.

I 1939 begynte Manzù på en serie med bronserelieffer over temaet Jesu død. Arbeidene som ble utstilt i Roma i 1942 ble kritisert av den italienske fascist-regjering og kirken. I 1940 ble han ansatt som lærer ved Accademia di Brera i Milano, men senere flyttet han til Torino. Under andre verdenskrig flyttet Manzù tilbake til Brera og ble der til 1954. Frem til 1960 bodde han i Salzburg. Her møtte han Inge Schabel, hans fremtidige kone som sto modell for utallige portretter, sammen med sin søster Sonja. I 1964 fullførte han *Dødens port* for Peterskirken i Roma. Samme år flyttet han til Ardea, nær Roma. Stedet heter i dag in Colle Manzù, oppkalt etter ham.

### Arbeider i USA
Sent på 1960-tallet begynte Manzù å arbeide som scenograf. I 1987 fullførte han *Monument til en Partisan* i Bergamo. Hans siste store arbeide var den seks meter høye skulpturen foran FN-bygningen i New York, som ble avduket i 1989. Den kjente fotografen Yousuf Karsh tok et berømt bilde av ham der, i forbindelse med avdukingen.

Hans arbeider er anerkjent av vestlige museer og samlere, i det daværende Sovjetsamveldet, og også i kunstverdenen. Han var en troende katolikk og personlig venn med Pave Johannes XXIII og hadde viktige liturgiske oppdrag for Vatikanet. I de USA fikk han oppdrag av arkitekt Minoru Yamasaki om å utsmykke en bygning i Detroit. Verket ble Steppedanseren (*Passo di Danza*) som står foran One Woodward Avenue-bygningen. Han utførte også *Nymph and Faun*. Det er plassert ved i Wayne State Universitys McGreagor Memorial skulpturhave. Manzù døde i Roma i 1991.

## Priser
* Gullmedalje: Italienske *Order of Merit for Culture and Art* (1981)
* Lenins fredspris (1965)
* Ridder av Republikken Italias fortjenstorden (1960)

## Referanser og fotnoter


## Eksterne lenker
*
Vegard Bakker

**Vegard Thoresen Bakker** (født 2. desember 1996 i Larvik) er en norsk fotballspiller. Bakker, som er spiss, spilte for Sandefjord i Tippeligaen.

## Referanser


## Eksterne lenker
* 
* «Vegard Thoresen Bakker», profil på Sandefjord Fotballs hjemmeside
* «Vegard Thoresen Bakker», profil på NFFs hjemmeside
Eirik Offenberg

**Eirik Offenberg** (født 6. juni 1996 i Sandefjord) er en norsk fotballspiller. Offenberg, som er forsvarsspiller, spilte for Sandefjord i Tippeligaen.

## Referanser


## Eksterne lenker
* 
*  Eirik Offenberg på Sandefjord Fotballs hjemmeside
Christer Reppesgård Hansen

**Christer Reppesgård Hansen** (født 29. mars 1993 i Larvik) er en norsk fotballspiller som spiller for .

## Meritter
### Som klubbspiller
#### Sandefjord
* OBOS-ligaen: 2014

## Referanser


## Eksterne lenker
*
Miles Ahead (film)

***Miles Ahead*** er en amerikansk spillefilm regissert av Don Cheadle, basert på et manus som Cheadle har skrevet sammen med Steven Baigelman, Stephen J. Rivele and Christopher Wilkiknson. Filmens handling er basert på virkelige hendelser i en avgrenset og konfliktfylt periode av livet til jazzmusikeren Miles Davis. *Miles Ahead* er Don Cheadles regissørdebut, og han spiller også hovedrollen som Miles Davis.

I filmen portretteres musikeren og komponisten Miles Davis som en jaget og plaget mann på slutten av 1970-tallet på Manhattan, New York. Hovedfortellingen finner sted to dager før Miles Davis sitt comeback i 1980. Filmens sidefortelling fungerer som tilbakeblikk Miles Davis liv og karriere i perioden 1956-1966, og forholdet til hans første kone  Frances Taylor Davis..

Produksjonen av filmen er delvis finansiert gjennom folkefinansiering, og vises for første gang på den 53. New York Film Festival 11. oktober 2015.

## Skuespillere
* Don Cheadle som Miles Davis
* Emayatzy Corinealdi som Frances Taylor
* Ewan McGregor som Dave Brill
* Michael Stuhlbarg
* Keith Stanfield
* Austin Lyon som Justin
* David Kettlehake
* Derek Snow som Harold Lovett, Miles Davis sin advokat
* Jon McHale som Jon "Swing" McHale, bokser

## Referanser


## Eksterne lenker
* 
* Miles Beyond the Biopic: Don Cheadle Riffs on a Jazz Legend
Varg Støvland

**Varg Ringdal Støvland** (født 23. januar 1996) er en norsk fotballspiller som spilte for den norske klubben Sandefjord Fotball.

## Referanser


## Eksterne lenker
* 
* «Varg Ringdal Støvland», profil på Sandefjord Fotballs hjemmeside
* «Varg Ringdal Støvland», profil på NFFs hjemmeside
* «Varg Støvland» , profil på altomfotball.no
Ambratreslekta

* *[[Liquidambar acalycina]]* 
* kinesisk ambratre (*L.&nbsp;formosana*) 
* orientalsk ambratre (*L.&nbsp;orientalis*)
* ambratre (*L.&nbsp;styraciflua*)

**Ambratreslekta** (*Liquidambar*) er ei slekt i familien Altingiaceae. Den ble tidligere regnet til trollhasselfamilien (Hamamelidaceae).

Alle artene er store, løvfellende trær. Bladene sitter spredt og er håndflikete med 3–7 lapper. Trærne er sambu og vindbestøvet. Blomstene sitter i runde hoder, og frukten er tornet og kulerund. Utbredelsen er oppsplittet med én art i østlige Nord-Amerika, én i Sørvest-Asia og to i Øst-Asia. Enkelte botanikere skiller ut de sørligste amerikanske populasjonene som en femte art, *Liquidambar macrophylla*. Slekta hadde en mye større utbredelse fra eocen til pliocen, og den fantes da også i Europa og vestlige Nord-Amerika. 

Molekylærgenetiske studier tyder på at *Liquidambar* i tradisjonelt omfang er parafyletisk. De to artene i Nord-Amerika og Sørvest-Asia danner en gruppe, mens de østasiatiske artene er nærmere beslektet med *[[Altingia]]*. Det er påvist at *[[Semiliquidambar]]* består av hybrider mellom østasiatiske *Liquidambar*-arter og *Altingia*. I 2013 ble det publisert en systematikk for Altingiaceae der alle 15 arter i familien samles i én slekt, *Liquidambar*. Dette er ment å gi et bedre bilde av de virkelige slektskapsforholdene i familien. 

## Litteratur
* 
* 
* 
* 
* 

## Eksterne lenker
*
Guttehirden

**Guttehirden** var underorganisasjon innen NS Ungdomsfylking (NSUF), ungdomsorganisasjonen til det norske fascistpartiet Nasjonal Samling (NS). Guttehirden var hird-organisasjonen for gutter mellom 10 og 14 år, dannet etter mønster fra Hitlerjugend i det nazistiske Tyskland der tilsvarende aldergrupper var organisert i Jungvolk. Unghirden var for unge gutter og menn mellom 14 og 18 år.

## Historie

Navnet «hird» var inspirert fra norrøn tid. Hird og hirdmenn var krigsmennene til en høvding, stormann eller konge. NS Ungdomsfylking (NSUF) var en organisasjon for ungdommer generelt. Etter hvert ble det opprettet ulike underorganisasjoner, og fra om lag 1940 av ble det organisert jente- og guttehird. Hirden var organisert militært, og medlemmene bar uniform, men var ubevæpnet. Øverste leder for NSUF var ungdomsfører og minister Axel Stang. NSUFs underavdelinger var som Hirden inndelt i lag, tropp, sveit, fylking og regiment.

For å bli medlem av Hirden måtte en sverge følgende ed:*«Jeg sverger deg [[Vidkun Quisling]] som øverste hirdsjef og Fører for det norske folk å være tro og tapper, lover deg lydighet inntil døden, så sant hjelpe meg [[Gud]].»*

Flere ble i landssvikoppgjøret etter andre verdenskrig dømt for blant annet å ha vært medlem i guttehirden.


File:Borrestevnet 1943, Vidkun Quisling hilser på tysk offiser. (8617784775).jpg|Quisling hilser på en leder i Hitlerjugend, det tyske forbildet for NSUFs hirdorganisasjoner for barn og ungdom, under «Borrestevnet» i 1943. Til venstre gutter i Hitlerjungend.
File:Borrestevnet, sommeren 1941. (8618893358).jpg|Qusling møter Hitlerjugend under «Borrestevnet» 1943.


## Se også
* Hirden
* Nasjonal Samlings Ungdomsfylking: Unghirden (gutter 14–18 år), Småhirden (jenter 10–14 år), Jentehirden (jenter 14–18 år)
* Das deutsche Jungvolk, det tyske nazistpartiets barneorganisasjon innen Hitlerjugend for gutter 10–14 år

## Referanser